भाजपा द्वारा 59 हजार करोड़ की राफेल डील पूरी कर लिए जाने के ट्वीट के बाद रक्षा मंत्री मनोहर पर्रिकर ने कहा है कि यह डील अभी पूरी नहीं हुई है। पर्रिकर ने गुरुवार को मीडिया से बातचीत में बताया कि फ्रांस के साथ भारत की यह डील अभी पूरी नहीं हुई है। हालांकि यह अब काफी आगे तक जा चुकी है। पर्रिकर ने बताया कि बीजेपी का ट्वीट सिर्फ एक निर्देश भर था कि पत्रकार अब आश्वस्त होकर इस बारे में लिख सकते हैं।